PMIndiaData/PMIndiaSum huggingface dataset:
69 എണ്ണപ്പാടങ്ങള്‍ ലേലം ചെയ്യാന്‍ കേന്ദ്ര മന്ത്രിസഭാ തീരുമാനം

ഒ.എന്‍.ജി.സി.യുടെയും ഓയില്‍ ഇന്ത്യയുടെയും നിയന്ത്രണത്തിലുള്ള 69 എണ്ണ, പ്രകൃതിവാതക പാടങ്ങള്‍ വരുമാനം പങ്കുവയ്ക്കല്‍ മാതൃകയില്‍ ലേലം ചെയ്യാന്‍ ന്യൂഡല്‍ഹിയില്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം തീരുമാനിച്ചു. ചെറുകിട, ഇടത്തരം വിഭാഗങ്ങളില്‍പ്പെടുന്നതും, നിലവില്‍ പൂര്‍ണ്ണമായി ചൂഷണം ചെയ്യപ്പെട്ടിട്ടില്ലാത്തതുമായ എണ്ണപ്പാടങ്ങളാണ് ഇവ. ഇവയിലെല്ലാം കൂടി 70,000 കോടി രൂപയുടെ മൂല്യമുള്ള എണ്ണയും പ്രകൃതിവാതകവുമുണ്ട്. 89 ദശലക്ഷം ടണ്‍ വരുമിത്. എണ്ണപ്പാട കരാറുകളില്‍ ഉല്‍പ്പാദനം പങ്കിടുന്ന മുന്‍ രീതിക്ക് പകരം വരുമാനം പങ്കിടുന്ന മാതൃക സ്വീകരിക്കാനാണ് കേന്ദ്രമന്ത്രിസഭാ തീരുമാനം. എണ്ണപ്പാടങ്ങില്‍ നിന്ന് ലഭിക്കുന്ന എണ്ണയും വാതകങ്ങളും വിപണിവിലയ്ക്ക് വില്‍ക്കാനും സ്ഥാപനങ്ങളക്ക് അനുമതി നല്‍കും.
മൗലാന അബുല്‍ കലാം ആസാദിന് അദ്ദേഹത്തിന്റെ ജന്മ വാര്‍ഷിക വേളയില്‍ പ്രധാനമന്ത്രി പ്രണാമം അര്‍പ്പിച്ചു

മൗലാന അബുല്‍ കലാം ആസാദിന് അദ്ദേഹത്തിന്റെ ജന്മ വാര്‍ഷിക വേളയില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമം അര്‍പ്പിച്ചു. ”ജന്മ വാര്‍ഷിക വേളയില്‍ മൗലാന അബുല്‍ കലാം ആസാദിന് പ്രണാമങ്ങള്‍. സ്വാതന്ത്ര്യ സമരത്തില്‍ അദ്ദേഹത്തിന്റെ പങ്കും രാഷ്ട്രനിര്‍മ്മാണത്തിനായുള്ള അദ്ദേഹത്തിന്റെ പരിശ്രമങ്ങളും ഞങ്ങള്‍ അനുസ്മരിക്കുന്നു”. പ്രധാനമന്ത്രി പറഞ്ഞു.
സ്വച്ഛ് ഭാരത് ദിനാചരണം: സ്വച്ഛ് ഭൗരത് ദൗത്യത്തിന്റെ മൂന്നാം വാര്‍ഷികവും സ്വച്ഛതാ ഹി സേവാ ദ്വിവാരം സമാപനവും ചടങ്ങുകളെ പ്രധാനമന്ത്രി അഭിസംബോധന ചെയ്തു

സ്വച്ഛ് ഭാരത് ദിനാചരണം: സ്വച്ഛ് ഭൗരത് ദൗത്യത്തിന്റെ മൂന്നാം വാര്‍ഷികവും സ്വച്ഛതാ ഹി സേവാ ദ്വിവാരാചരണ സമാപനവും ചടങ്ങുകളെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. ഒക്ടോബര്‍ രണ്ടിനാണു മഹാത്മാ ഗാന്ധിയുടെയും ലാല്‍ ബഹദൂര്‍ ശാസ്ത്രിയുടെയും ജന്മദിനമെന്ന് അദ്ദേഹം ഓര്‍മിപ്പിച്ചു. സ്വച്ഛ് ഭാരത് എന്ന ലക്ഷ്യത്തിലേക്ക് എത്രമാത്രം മുന്നേറാന്‍ നമുക്കു സാധിച്ചു എന്നു തിരിച്ചറിയാന്‍ സാധിക്കേണ്ട അവസരവുമാണ് ഇതെന്നു പ്രധാനമന്ത്രി പറഞ്ഞു. മൂന്നു വര്‍ഷം മുമ്പ് കടുത്ത വിമര്‍ശനങ്ങള്‍ക്കു നടുവില്‍, എങ്ങനെയാണു സ്വച്ഛ് ഭാരത് പ്രസ്ഥാനത്തിനു തുടക്കമിട്ടതെന്ന് അദ്ദേഹം അനുസ്മരിച്ചു. മഹാത്മാ ഗാന്ധി കാട്ടിത്തന്ന പാത തെറ്റാവില്ലെന്നു തനിക്ക് ഉറപ്പുണ്ടെന്നു പ്രധാനമന്ത്രി പറഞ്ഞു. വെല്ലുവിളികള്‍ മുന്നിലുണ്ടെങ്കിലും തോറ്റു പിന്‍മാറരുതെന്ന് അദ്ദേഹം ആഹ്വാനം ചെയ്തു. ശുചിത്വത്തിന്റെ ആവശ്യകതയെക്കുറിച്ചു ജനങ്ങള്‍ ഒരേ സ്വരത്തില്‍ സംസാരിക്കുന്ന സാഹചര്യം ഇപ്പോഴുണ്ടെന്നു പ്രധാനമന്ത്രി ചൂണ്ടിക്കാട്ടി. നേതാക്കളുടെയോ ഗവണ്‍മെന്റുകളുടെയോ മാത്രം ശ്രമംകൊണ്ടു ശുചിത്വം യാഥാര്‍ഥ്യമാക്കാന്‍ സാധിക്കില്ലെന്നും സമൂഹത്തിന്റെ ശ്രമങ്ങളിലൂടെ മാത്രമേ അതു സാധിക്കൂ എന്നും അദ്ദേഹം പറഞ്ഞു. ജന്‍ ഭാഗിദാരിയെ പ്രശംസിക്കേണ്ടതാണെന്നു വ്യക്തമാക്കിയ പ്രധാനമന്ത്രി, ഇന്നു സ്വച്ഛത അഭിയാന്‍ ഒരു സാമൂഹിക മുന്നേറ്റമായിത്തീര്‍ന്നുവെന്നു കൂട്ടിച്ചേര്‍ത്തു. ഇതുവരെ ഇക്കാര്യത്തില്‍ എന്തു നേട്ടമുണ്ടാക്കാന്‍ സാധിച്ചുവോ അതു സ്വച്ഛഗ്രഹികളുടെ കൂടി നേട്ടമാണെന്ന് അദ്ദേഹം പറഞ്ഞു. സത്യഗ്രഹികളാണു സ്വരാജ്യം നേടിയെടുത്തതെങ്കില്‍ സ്വച്ഛഗ്രഹികള്‍ ശ്രേഷ്ഠ ഭാരതം സൃഷ്ടിക്കുമെന്നു പ്രധാനമന്ത്രി വ്യക്തമാക്കി. ‘സ്വച്ഛതാ ഹി സേവ’ ദ്വിവാരാചരണത്തില്‍ പങ്കാളികളായവരെ അഭിനന്ദിച്ച അദ്ദേഹം, കുറേക്കൂടി കാര്യങ്ങള്‍ ചെയ്യാനുണ്ടന്നു കൂട്ടിച്ചേര്‍ത്തു. ദേശീയ തലത്തിലുള്ള ഉപന്യാസം, ചായമിടല്‍, ചലച്ചിത്ര മത്സരങ്ങളിലെ വിജയികള്‍ക്കുള്ള അവാര്‍ഡുകള്‍ വിതരണം ചെയ്ത പ്രധാനമന്ത്രി, ഡിജിറ്റല്‍ പ്രദര്‍ശനം നടക്കുന്ന ഒരു ഗ്യാലറി സന്ദര്‍ശിക്കുകയും ചെയ്തു.
പ്രധാനമന്ത്രിയുടെ  ഗുഡി പദ്‌വ ആശംസ

പ്രധാനമന്ത്രി ശ്രീ നരേന്ദ്ര മോദി ഗുഡി പദ്വയിൽ ജനങ്ങളെ അഭിവാദ്യം ചെയ്തു. എല്ലാവർക്കും ആരോഗ്യവും സന്തോഷവും ആശംസിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു : "ഗുഡി പദ്‌വ ദിനത്തിൽ ഹൃദയം നിറഞ്ഞ ആശംസകൾ. സന്തോഷത്തിന്റെയും മികച്ച ആരോഗ്യത്തിന്റെയും വർഷമാകട്ടെ എന്ന് ഞാൻ പ്രാർത്ഥിക്കുന്നു. വരും വർഷത്തിൽ നിങ്ങളുടെ എല്ലാ ആഗ്രഹങ്ങളും സഫലമാകട്ടെ
ചെന്നൈ വഴി ആന്‍ഡമാന്‍ നിക്കോബാര്‍ ദ്വീപുകളിലേക്ക് സമുദ്രാന്തര്‍ഭാഗ ഒപ്റ്റിക്കല്‍ ഫൈബര്‍ കേബിള്‍ ശൃംഖല സ്ഥാപിക്കുന്നതിനു മന്ത്രിസഭയുടെ അനുമതി

പ്രത്യേക ഒപ്റ്റിക്കല്‍ ഫൈബര്‍ കേബിള്‍ (ഒ.എഫ്.സി.) ശൃംഖല സ്ഥാപിച്ച് ലിറ്റില്‍ ആന്‍ഡമാന്‍, കാര്‍ നിക്കോബാര്‍, ഹാവലോക്ക്, കമോര്‍ത്ത, ഗ്രെയ്റ്റ് നിക്കോബാര്‍ ദ്വീപുകളെ ചെന്നൈ വഴി രാജ്യത്തിന്റെ മുഖ്യ കരയുമായി ബന്ധിപ്പിക്കാനുള്ള പദ്ധതിക്കു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. അഞ്ചു വര്‍ഷത്തേക്കുള്ള നടത്തിപ്പുചെലവ് ഉള്‍പ്പെടെ പദ്ധതിക്ക് 1102.38 കോടി രൂപയാണു മതിപ്പു ചെലവ്. 2018 ഡിസംബര്‍ ആകുമ്പോഴേക്കും പദ്ധതി പൂര്‍ത്തിയാക്കാനാണു ശ്രമം. ആന്‍ഡമാന്‍ നിക്കോബാര്‍ ദ്വീപുകളില്‍ ഇ-ഗവേണന്‍സ് ഫലപ്രദമാക്കുന്നതിനും സംരംഭങ്ങളും ഇ-കൊമേഴ്‌സും കൂടുതല്‍ വിജയപ്രദമാക്കുന്നതിനും പദ്ധതി സഹായകമാകും. ഇതോടൊപ്പം വിദ്യാഭ്യാസ സ്ഥാപനങ്ങള്‍ക്കു വിജ്ഞാനം പങ്കുവെക്കുന്നതിനും തൊഴിലവസരങ്ങളെക്കുറിച്ചു മനസ്സിലാക്കാനും ഡിജിറ്റല്‍ ഇന്ത്യ പദ്ധതികള്‍ യാഥാര്‍ഥ്യമാക്കാനും ഗുണകരമാകും.
ദേശീയ വിദ്യാഭ്യാസ നയവുമായി ബന്ധപ്പെട്ട ഗവർണർമാരുടെ കോൺഫറൻസിനെ  പ്രധാനമന്ത്രി അഭിസംബോധന ചെയ്തു

ദേശീയ വിദ്യാഭ്യാസ നയവുമായി ബന്ധപ്പെട്ട ഗവർണർമാരുടെ കോൺഫറൻസിനെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്തു. രാഷ്ട്രപതിയുടെ വിശിഷ്ട സാന്നിധ്യവും കോൺഫെറെൻസിൽ ഉണ്ടായിരുന്നു. വിവിധ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഗവർണർമാർ, ലെഫ്റ്റനന്റ് ഗവർണർമാർ, എല്ലാ സംസ്ഥാന സർവകലാശാലകളിലെയും വൈസ് ചാൻസലർമാർ എന്നിവർ പങ്കെടുത്തു. രാജ്യത്തിന്റെ അഭിലാഷങ്ങളെ സാക്ഷാത്കരിക്കാനുള്ള മാർഗ്ഗമാണ് പുതിയ വിദ്യാഭ്യാസ നയവും വിദ്യാഭ്യാസ സമ്പ്രദായവും എന്ന് പ്രധാനമന്ത്രി പറഞ്ഞു. വിദ്യാഭ്യാസത്തിന്റെ ഉത്തരവാദിത്വം കേന്ദ്ര-സംസ്ഥാന പ്രാദേശിക ഗവൺമെന്റുകളിൽ നിക്ഷിപ്തം ആണെങ്കിലും നയരൂപീകരണത്തിൽ അവരുടെ ഇടപെടലുകൾ വളരെ കുറവായിരിക്കണമെന്ന് പ്രധാനമന്ത്രി പറഞ്ഞു. അധ്യാപകർ, രക്ഷകർത്താക്കൾ, വിദ്യാർത്ഥികൾ, എന്നിവരുടെ പങ്കാളിത്തം കൂടുമ്പോഴാണ് വിദ്യാഭ്യാസ നയത്തിന് പ്രാധാന്യവും സമഗ്രതയും വർദ്ധിക്കുന്നത്. വിദ്യാഭ്യാസ മേഖലയുമായി ബന്ധപ്പെട്ടവരിൽ നിന്നും, നഗര -ഗ്രാമങ്ങളിൽ നിന്നും ഉള്ള ദശലക്ഷക്കണക്കിന് പേരിൽ നിന്നും അഭിപ്രായങ്ങൾ ശേഖരിച്ചാണ് പുതിയ വിദ്യാഭ്യാസ നയം രൂപീകരിച്ചതെന്ന് അദ്ദേഹം പറഞ്ഞു. പുതിയ വിദ്യാഭ്യാസ നയത്തിന് പരക്കെ സ്വീകാര്യത ലഭിച്ചിട്ടുണ്ടെന്നും മുൻ കാലത്തെ നയത്തിൽ തന്നെ പരിഷ്കരണങ്ങൾ കൊണ്ട് വരേണ്ടതായിരുന്നു എന്ന തോന്നൽ സമൂഹത്തിൽ നിലനിൽക്കുന്നുണ്ട് എന്നും അദ്ദേഹം അഭിപ്രായപ്പെട്ടു. നയത്തിൽ ആരോഗ്യപരമായ ഒരു സംവാദം ഉണ്ടായതിനെ അദ്ദേഹം അഭിനന്ദിച്ചു. വിദ്യാഭ്യാസ മേഖലയുടെ നവീകരണത്തിന് മാത്രമല്ല, ഇരുപത്തിയൊന്നാം നൂറ്റാണ്ടിൽ രാജ്യത്തെ സാമൂഹിക സാമ്പത്തിക മേഖലയ്ക്ക് പുതിയ ദിശാബോധം നൽകുന്നതിന് കൂടി ഉദ്ദേശിച്ചുള്ളതാണ് പുതിയ വിദ്യാഭ്യാസ നയം. ഇന്ത്യയെ സ്വയം പര്യാപ്തമാക്കാനും നയം ലക്ഷ്യമിടുന്നതായി ശ്രീ മോദി പറഞ്ഞു. രാജ്യത്തെ യുവാക്കളുടെ ഭാവിക്ക് അനുയോജ്യമായ വിധത്തിൽ അറിവിലും നൈപുണ്യത്തിലും മികവുള്ളവരാക്കാൻ നയം ലക്ഷ്യമിടുന്നു. പാഠ്യപദ്ധതിക്ക് പുറത്ത് വിമർശനാത്മക ചിന്തയിലൂടെ അറിവ് നേടുന്നതിന് ഊന്നൽ നൽകിയിട്ടുള്ളതാണ് ഈ നയം. ആഗ്രഹം, പ്രായോഗികത, പ്രകടനം, എന്നിവയിൽ കൂടുതൽ ഊന്നൽ നൽകിയിരിക്കുന്നു. അധ്യാപക പരിശീലനം, ഓരോ വിദ്യാർത്ഥിയേയും ശാക്തീകരിക്കൽ എന്നിവയ്ക്കും ശ്രദ്ധ നൽകിയിട്ടുണ്ട്. ഇരുപത്തിയൊന്നാം നൂറ്റാണ്ടിൽ ഇന്ത്യയെ വിജ്ഞാന സമ്പദ് വ്യവസ്ഥ ആക്കാനാണ് പുതിയ വിദ്യാഭ്യാസ നയം ലക്ഷ്യമിടുന്നത്. ലോകത്തെ മികച്ച സർവ്വകലാശാലകളുടെ ക്യാമ്പസുകൾ ഇവിടെ ആരംഭിക്കുന്നത് വഴി രാജ്യത്തെ ബൗദ്ധിക ചോർച്ച പരിഹരിക്കാനാകുമെന്ന് അദ്ദേഹം അഭിപ്രായപ്പെട്ടു. വളരെ വേഗം മാറുന്ന കാലത്തിനനുസരിച്ചുള്ള ഈ നയം പ്രാദേശിക സാമൂഹ്യ അസന്തുലിതാവസ്ഥകൾ മറികടക്കുന്നതിന് സഹായിക്കും. 2020 ലെ ദേശീയ വിദ്യാഭ്യാസനയം അതിന്റെ യഥാർത്ഥ അന്തസത്തയോടെ പ്രാവർത്തികമാക്കാൻ പ്രധാനമന്ത്രി ആഹ്വാനം ചെയ്തു.
പ്രധാനമന്ത്രി  നരേന്ദ്ര മോദിയും  റൊമാനിയൻ  പ്രധാനമന്ത്രിയും തമ്മിൽ ടെലിഫോണിൽ സംസാരിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് നിക്കോളാ-ലോണൽ സിയുകയുമായി ടെലിഫോണിൽ സംസാരിച്ചു . കഴിഞ്ഞ കുറച്ച് ദിവസങ്ങളായി യുക്രെയ്നിൽ നിന്ന് ഇന്ത്യൻ പൗരന്മാരെ ഒഴിപ്പിക്കാൻ റൊമാനിയ നൽകിയ സഹായത്തിന് പ്രധാനമന്ത്രി നിക്കോളാ-ലോണൽ സിയുകയെ നന്ദി അറിയിച്ചു. വിസയില്ലാതെ റൊമാനിയയിലേക്ക് പ്രവേശിക്കാൻ ഇന്ത്യൻ പൗരന്മാരെ അനുവദിച്ച റൊമാനിയയുടെ നടപടിയെയും, ഒഴിപ്പിക്കലിനായി ഇന്ത്യയുടെ പ്രത്യേക വിമാനങ്ങൾക്ക് അനുമതി നല്കിയതിനെയും അദ്ദേഹം പ്രത്യേകം അഭിനന്ദിച്ചു. പ്രാദേശിക അധികാരികളുമായി ഏകോപിച്ച് കൊണ്ട് അടുത്ത കുറച്ച് ദിവസങ്ങളിൽ ഇന്ത്യൻ പൗരന്മാരുടെ ഒഴിപ്പിക്കൽ ശ്രമങ്ങൾക്ക് മേൽനോട്ടം വഹിക്കാൻ സിവിൽ ഏവിയേഷൻ മന്ത്രി ശ്രീ ജ്യോതിരാദിത്യ എം. സിന്ധ്യയെ തന്റെ പ്രത്യേക ദൂതനായി നിയോഗിച്ചതിനെക്കുറിച്ചും പ്രധാനമന്ത്രി ശ്രീ സിയുക്കയെ അറിയിച്ചു. ഉക്രെയ്‌നിൽ നടന്നുകൊണ്ടിരിക്കുന്ന അക്രമങ്ങളിലും മാനുഷിക പ്രതിസന്ധിയിലും പ്രധാനമന്ത്രി തന്റെ വേദന പ്രകടിപ്പിക്കുകയും, ശത്രുത അവസാനിപ്പിച്ച് സംഭാഷണത്തിലേക്ക് മടങ്ങാനുള്ള ഇന്ത്യയുടെ നിരന്തരമായ അഭ്യർത്ഥന ആവർത്തിക്കുകയും ചെയ്തു. രാഷ്ട്രങ്ങളുടെ പരമാധികാരത്തെയും പ്രാദേശിക അഖണ്ഡതയെയും ബഹുമാനിക്കേണ്ടതിന്റെ പ്രാധാന്യത്തെക്കുറിച്ചും പ്രധാനമന്ത്രി മോദി ഊന്നിപ്പറഞ്ഞു. –ND–
അനുബന്ധ ബാങ്കുകള്‍ സ്‌റ്റേറ്റ് ബാങ്ക് ഓഫ് ഇന്ത്യ ഏറ്റെടുക്കുന്നതിനു മന്ത്രിസഭയുടെ അനുമതി

അനുബന്ധ ബാങ്കുകളായ സ്റ്റേറ്റ് ബാങ്ക് ഓഫ് ബിക്കാനീര്‍ ആന്‍ഡ് ജയ്പൂര്‍, സ്റ്റേറ്റ് ബാങ്ക് ഓഫ് ഹൈദരാബാദ്, സ്റ്റേറ്റ് ബാങ്ക് ഓഫ് മൈസൂര്‍, സ്റ്റേറ്റ് ബാങ്ക് ഓഫ് പട്യാല, സ്റ്റേറ്റ് ബാങ്ക് ഓഫ് ട്രാവന്‍കൂര്‍ എന്നിവ സ്റ്റേറ്റ് ബാങ്ക് ഓഫ് ഇന്ത്യ ഏറ്റെടുക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. സ്‌റ്റേറ്റ് ബാങ്ക് ഓഫ് ഇന്ത്യ (സബ്‌സിഡിയറി ബാങ്ക്‌സ്) ആക്റ്റ്-1959, സ്റ്റേറ്റ് ബാങ്ക് ഓഫ് ഹൈദരാബാദ് ആക്റ്റ്-1956 എന്നിവ പിന്‍വലിക്കുന്നതിനുള്ള ബില്‍ പാര്‍ലമെന്റില്‍ അവതരിപ്പിക്കുന്നതിനും അംഗീകാരം നല്‍കി. പ്രവര്‍ത്തനശേഷി വര്‍ധിപ്പിക്കുന്നതിലൂടെയും ചെലവു ചുരുക്കുന്നതിലൂടെയും ആദ്യവര്‍ഷം ആയിരം കോടി രൂപയില്‍ കൂടുതല്‍ മിച്ചമുണ്ടാകുമെന്നാണു പ്രതീക്ഷിക്കുന്നത്. എസ്.ബി.ഐ. ആഗോള ശൃംഖലയുടെ ഭാഗമാകാമെന്നത് ഏറ്റെടുക്കപ്പെടുന്ന അനുബന്ധ ബാങ്കുകളില്‍ അക്കൗണ്ടുള്ളവര്‍ക്കു നേട്ടമാകും. ആറു ബാങ്കുകള്‍ വെവ്വേറെ ചെയ്യുന്നതിനുപകരം കേന്ദ്രീകൃതമായ നിരീക്ഷണത്തിലൂടെയും പണമൊഴുക്കിന്‍മേലുള്ള നിയന്ത്രണത്തിലൂടെയും വായ്പ വിതരണം മെച്ചപ്പെടുത്തുന്നതിനും ഏറ്റെടുക്കല്‍ സഹായകമാകും. സ്റ്റേറ്റ് ബാങ്ക് ഓഫ് ഇന്ത്യ ആക്റ്റ്-1955ലെ 35-ാം വകുപ്പു പ്രകാരമുള്ള ഏറ്റെടുക്കല്‍, ശക്തമായ ബാങ്കിങ് സ്ഥാപനത്തിന്റെ സൃഷ്ടിക്കു വഴിവെക്കും. ചുരുക്കം പ്രദേശം മാത്രം പ്രവര്‍ത്തനപരിധിയായുള്ളതിനാല്‍ അനുബന്ധ ബാങ്കുകള്‍ നേരിടുന്ന പ്രതിസന്ധി മറികടക്കുന്നതിനു സഹായകമാകുകയും ചെയ്യും. പ്രവര്‍ത്തനക്ഷമത വര്‍ധിപ്പിക്കുന്നതിനൊപ്പം അപകടസാധ്യത മറികടക്കാനും കേന്ദ്രീകൃത ട്രഷറി പ്രവര്‍ത്തനം പ്രാവര്‍ത്തികമാക്കാനും സഹായകമാകും. പൊതുമേഖലാ ബാങ്കുകളെ ഏകീകരിക്കുന്നതിലൂടെ ബാങ്കിങ് മേഖലയെ ശക്തിപ്പെടുത്തുന്നതിനുള്ള ശ്രമങ്ങളിലെ പ്രധാന ചൂവടാകും അനുബന്ധ ബാങ്കുകളെ സ്റ്റേറ്റ് ബാങ്ക് ഏറ്റെടുക്കുന്ന നടപടി. ഗവണ്‍മെന്റിന്റെ ഇന്ദ്രധനുഷ് കര്‍മപദ്ധതിയുടെ ഭാഗമാണിത്.
നാഷണല്‍ അപ്രന്റീസ്ഷിപ് പ്രമോഷന്‍ സ്‌കീമിന് മന്ത്രിസഭ അനുമതി നല്‍കി

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം നാഷണല്‍ അപ്രന്റീസ്ഷിപ് പ്രമോഷന്‍ സ്‌കീമിന് അനുമതി നല്‍കി. 2019-20 ആകുമ്പോഴേക്കും 50 ലക്ഷം അപ്രന്റീസുകള്‍ക്കു പരിശീലനം നല്‍കാന്‍ ലക്ഷ്യമിടുന്ന പദ്ധതിക്കായി 10,000 കോടി രൂപ നീക്കിവെച്ചിട്ടുണ്ട്. നൈപുണ്യവികസന, സംരംഭകത്വ മന്ത്രാലയ(എം.എസ്.ഡി.ഇ.)ത്തിനു കീഴിലുള്ള ഡയറക്ടര്‍ ജനറല്‍ ഓഫ് ട്രെയിനിങ് ആണു പദ്ധതി നടപ്പാക്കുക. അപ്രന്റീസ്ഷിപ് അനുവദിക്കുന്നതിനായി തൊഴിലുടമകളെ പ്രോല്‍സാഹിപ്പിക്കാന്‍ പദ്ധതിയില്‍ വ്യവസ്ഥയുണ്ട്. അപ്രന്റീസിന് അനുവദിക്കുന്ന സ്റ്റൈപ്പന്‍ഡിന്റെ 25 ശതമാനം ഗവണ്‍മെന്റ് നേരിട്ട് അപ്രന്റീസ്ഷിപ് അനുവദിക്കുന്ന തൊഴിലുടമയ്ക്കു കൈമാറും. തൊഴിലുടമകള്‍ക്ക് ഇത്തരമൊരു സാമ്പത്തിക പ്രോല്‍സാഹനം നല്‍കുന്നത് ഇതാദ്യമാണ്. ഇതിനുപുറമെ, അപ്രന്റീസ്ഷിപ്പിന്റെ അനിവാര്യഘടകമായ അടിസ്ഥാന പരിശീലനത്തിനുള്ള സഹായവും പദ്ധതിയില്‍ ഉള്‍പ്പെടുത്തിയിട്ടുണ്ട്. അടിസ്ഥാന പരിശീലനത്തിന് ആവശ്യമായ ചെലവിന്റെ പകുതി കേന്ദ്ര ഗവണ്‍മെന്റ് ലഭ്യമാക്കും. രാജ്യത്തെ അപ്രന്റീസ്ഷിപ് മേഖലയെ ഉത്തേജിപ്പിക്കുന്ന പദ്ധതി ബന്ധപ്പെട്ട എല്ലാവര്‍ക്കും ഗുണം ചെയ്യും. നൈപുണ്യവികസന പദ്ധതികളില്‍ ഏറ്റവും ഫലപ്രദമായ പദ്ധതിയായി ഇതു തീരുമെന്നാണു പ്രതീക്ഷിക്കപ്പെടുന്നത്.
ജപ്പാനുമായി സാങ്കേതിക പ്രായോഗിക പരിശീലന പരിപാടിക്കുള്ള സഹകരണപത്രത്തിന് അംഗീകാരം

ഇന്ത്യയും ജപ്പാനും തമ്മിലുള്ള സാങ്കേതിക പ്രയോഗിക പരിശീലനത്തിന് (ടി.ഐ.ടി.പി) സഹകരണപത്രത്തില്‍ ഒപ്പുവയ്ക്കാന്‍ പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. കേന്ദ്ര നൈപുണ്യ വികസന സംരംഭകത്വ മന്ത്രിയുടെ 2017 ഒക്‌ടോബര്‍ 16മുതല്‍ 18 വരെയുള്ള ടോക്യോ സന്ദര്‍ശനവേളയില്‍ സഹകരണപത്രം ഒപ്പുവയ്ക്കും. സാങ്കേതിക പ്രായോഗിക പരിശീലന പരിപാടി (ദി ടെക്‌നിക്കല്‍ ഇന്റേണ്‍ ട്രെയിനിംഗ് പ്രോഗ്രാം (ടി.ഐ.ടി.പി)യുടെ ഭാഗമായി ഇന്ത്യയിലെ സാങ്കേതിക വിദഗ്ധരെ പ്രായോഗിക പരിചയത്തിനായി മൂന്നുവര്‍ഷത്തേക്ക് ജപ്പാനിലേക്ക് അയക്കുന്ന ഒരു പദ്ധതിയാണ്. നൈപുണ്യവികസന മേഖലയില്‍ രണ്ടു രാജ്യങ്ങളും തമ്മിലുള്ള ഉഭയകക്ഷിസഹകരണത്തിന് ഈ സഹകരണപത്രം വഴി തെളിയ്ക്കുമെന്നാണ് കരുതുന്നത്.
ബാബാ ബന്ദാസിംഗ് ബഹാദൂര്‍ജിയുടെ മുന്നൂറാമത്തെ രക്തസാക്ഷിത്വ വാര്‍ഷിക അനുസ്മരണ ചടങ്ങില്‍ പ്രധാനമന്ത്രി പങ്കെടുക്കും.

ന്യൂഡല്‍ഹിയില്‍, ഞായറാഴ്ച നടക്കുന്ന ബാബാ ബന്ദാസിംഗ് ബഹാദൂര്‍ജിയുടെ മുന്നൂറാമത്തെ രക്തസാക്ഷിത്വ വാര്‍ഷിക അനുസ്മരണ ചടങ്ങില്‍ പ്രധാനമന്ത്രി ശ്രീ.നരേന്ദ്ര മോദി പങ്കെടുക്കും. ബാബാ ബന്ദാസിംഗ് ബഹാദൂര്‍ജിയുടെ ജീവിതത്തെ ആസ്പദമാക്കി രചിക്കപ്പെട്ട പുസ്തകവും സ്മരണികയും തദവസരത്തില്‍ പ്രധാനമന്ത്രി പ്രകാശനം ചെയ്യും. പഞ്ചാബ് മുഖ്യമന്ത്രി ശ്രീ.പ്രകാശ് സിംങ് ബാദലും ചടങ്ങില്‍ സംബന്ധിക്കും. ബാബാ ബന്ദാസിംഗ് ബഹാദൂര്‍ജിയുടെ സ്മരണയ്ക്കായി ഏതാനും ദിവസം മുമ്പ് പുറത്തിറക്കിയ നാണയം പ്രധാനമന്ത്രിക്കും പഞ്ചാബ് മുഖ്യമന്ത്രിക്കും ചടങ്ങില്‍ സമ്മാനിക്കും. അനുസ്മരണാ സമ്മേളനത്തെ പ്രധാനമന്ത്രി അഭിസംബോധന ചെയ്യും. സമ്മേളനത്തോടനുബന്ധിച്ച് ബാബാ ബന്ദാസിംഗ് ബഹാദൂര്‍ജിയുടെ ആദരാര്‍ത്ഥം കാവ്യപൂജയും നടക്കും.
പയറുവര്‍ഗങ്ങളുടെ ഇറക്കുമതിയിലുണ്ടായ നഷ്ടം നികത്തും

2006-2011 പയറുവര്‍ഗങ്ങളുടെ ഇറക്കുമതി മൂലം ദേശീയ കാര്‍ഷിക സഹകരണ വിപണന ഫെഡറേഷന്‍ (നാഫെഡ്) പ്രോജക്ട് & എക്യുപ്‌മെന്റ് കോര്‍പ്പറേഷന്‍ (പി.ഇ.സി), സ്റ്റേറ്റ് ട്രേഡിംഗ് കോര്‍പ്പറേഷന്‍ (എസ്.റ്റി.സി), മെറ്റല്‍സ് & മിനറല്‍സ് ട്രേഡിംഗ് കോര്‍പ്പറേഷന്‍ (എം.എം.റ്റി.സി) എന്നിവയ്ക്ക് ഉണ്ടായ 113.40 കോടി രൂപയുടെ നഷ്ടം നികത്താന്‍ കേന്ദ്രമന്ത്രിസഭായോഗം തീരുമാനിച്ചു. ചില്ലറ വിപണിയില്‍ ലഭ്യത ഉറപ്പുവരുത്താന്‍ 5,000 ടണ്‍ വീതം തുവരപ്പരിപ്പും ഉഴുന്നുപരിപ്പും എം.എം.റ്റി.സി വഴി ഇറക്കുമതി ചെയ്യാനും കേന്ദ്രമന്ത്രിസഭാ യോഗ് തീരുമാനിച്ചു.
ഒഡിഷ നവവത്സരമായ  നുഖായി ജുഹാറിന്  പ്രധാനമന്ത്രിയുടെ ആശംസ

പ്രധാനമന്ത്രി ശ്രീ. നരേന്ദ്ര മോദി നുഖായി ജുഹാറിനോടനുബന്ധിച്ചു് ഒഡിഷയിലെ ജനങ്ങൾക്ക് ആശംസകൾ നേർന്നു. “നുഖായി ജുഹാർ ! മുഖായി ഉത്സവവേളയിൽ ഒഡിയ സുഹൃത്തുക്കൾക്ക് ശുഭ ആശംസകൾ . ഈ ഉത്സവം ഏവരുടെയും ജീവിതത്തിൽ സന്തോഷവും സമൃദ്ധിയും കൊണ്ടുവരുമാറാകട്ടെ , പ്രധാനമന്ത്രി പറഞ്ഞു.
ത്രിപുരയിലെ 1.47 ലക്ഷത്തിലധികം ഗുണഭോക്താക്കൾക്ക് പി എം എ വൈ ജി യുടെ ആദ്യ ഗഡു പ്രധാനമന്ത്രി കൈമാറും

പ്രധാനമന്ത്രി ശ്രീ നരേന്ദ്ര മോദി ത്രിപുരയിലെ 1.47 ലക്ഷത്തിലധികം ഗുണഭോക്താക്കൾക്ക് പ്രധാനമന്ത്രി ആവാസ് യോജന – ഗ്രാമീണിന്റെ (പി എം എ വൈ -ജി ) ആദ്യ ഗഡു 2021 നവംബർ 14 ന് ഉച്ചയ്ക്ക് 1 മണിക്ക് വീഡിയോ കോൺഫറൻസിങ് വഴി കൈമാറും. 700 കോടിയിലധികം രൂപ ഈ അവസരത്തിൽ ഗുണഭോക്താക്കളുടെ ബാങ്ക് അക്കൗണ്ടിലേക്ക് നേരിട്ട് ക്രെഡിറ്റ് ചെയ്യും. പ്രധാനമന്ത്രിയുടെ ഇടപെടലിനെത്തുടർന്ന്, ത്രിപുരയുടെ സവിശേഷമായ ഭൗമകാലാവസ്ഥ കണക്കിലെടുത്ത്, സംസ്ഥാനത്തിന് പ്രത്യേകമായി 'കച്ച' വീടിന്റെ നിർവചനം മാറ്റി, ഇത് 'കച്ച' വീടുകളിൽ താമസിക്കുന്ന ധാരാളം ഗുണഭോക്താക്കൾക്ക് ഒരു 'പക്ക' വീട് നിർമ്മിക്കാൻ സഹായം ലഭിക്കാൻ സഹായിച്ചു കേന്ദ്ര ഗ്രാമവികസന മന്ത്രിയും ത്രിപുര മുഖ്യമന്ത്രിയും ചടങ്ങിൽ പങ്കെടുക്കും.
2021ലെ പാർലമെന്റിന്റെ ശീതകാല സമ്മേളനത്തിന് മുന്നോടിയായി മാധ്യമങ്ങളോടുള്ള  പ്രധാനമന്ത്രിയുടെ പ്രസ്താവന

നമസ്കാരം സുഹൃത്തുക്കളെ, പാർലമെന്റിന്റെ ഈ സമ്മേളനം വളരെ പ്രധാനപ്പെട്ടതാണ്. രാജ്യം സ്വാതന്ത്ര്യത്തിന്റെ അമൃത് മഹോത്സവം ആഘോഷിക്കുകയാണ്. സ്വാതന്ത്ര്യത്തിന്റെ അമൃത് മഹോത്സവത്തിൽ പൊതു-ദേശീയ താൽപ്പര്യങ്ങൾക്കായി നിരവധി പരിപാടികൾ സംഘടിപ്പിച്ചും സ്വാതന്ത്ര്യ സമര സേനാനികളുടെ സ്വപ്നങ്ങൾ സാക്ഷാത്കരിക്കുന്നതിനുള്ള നടപടികൾ സ്വീകരിച്ചും ഇന്ത്യയിലുടനീളമുള്ള സാധാരണ പൗരന്മാർ രംഗത്തുണ്ട്. ഇന്ത്യയുടെ ശോഭനമായ ഭാവിയുടെ നല്ല സൂചനയാണ് ഇവ. അടുത്തിടെ, ഭരണഘടനാ ദിനത്തിൽ രാജ്യം മുഴുവൻ പുതിയ ദൃഢനിശ്ചത്തിലൂടെ ഭരണഘടനയുടെ പൊരുള്‍ നിറവേറ്റുന്നതിനായി പ്രതിജ്ഞയെടുത്തു . ഈ സാഹചര്യത്തിൽ, ഈ സമ്മേളനവും തുടർന്നുള്ള പാർലമെന്റ് സമ്മേളനങ്ങളും രാജ്യതാൽപ്പര്യം മുൻനിർത്തി ചർച്ചകൾ നടത്താനും, സ്വാതന്ത്ര്യസമര സേനാനികളുടെയും സ്വാതന്ത്ര്യത്തിന്റെ അമൃത് മഹോത്സവത്തിന്റെയും മനോഭാവത്തിനനുസരിച്ച്‌ രാജ്യത്തിന്റെ വികസനത്തിന് പുതിയ വഴികൾ കണ്ടെത്താനും നാമെല്ലാവരും , രാജ്യത്തെ ഓരോ പൗരനും, ആഗ്രഹിക്കുന്നു. ഈ സമ്മേളനം ആശയങ്ങളാൽ സമ്പന്നമായിരിക്കണം കൂടാതെ നല്ല സംവാദങ്ങൾ ദൂരവ്യാപകമായ സ്വാധീനം ചെലുത്തണം. പാർലമെന്റ് ബലപ്രയോഗത്തിലൂടെ തടസ്സപ്പെടുത്തിയത് ആരെന്നതിനേക്കാൾ പാർലമെന്റ് എപ്രകാരം പ്രവർത്തിക്കുന്നുവെന്നും അതിന്റെ പ്രധാന സംഭാവനകളും വിലയിരുത്തപ്പെടണമെന്ന് ഞാൻ പ്രതീക്ഷിക്കുന്നു. ഇത് മാനദണ്ഡമാക്കാൻ കഴിയില്ല. പാർലമെന്റ് എത്ര മണിക്കൂർ പ്രവർത്തിച്ചു, എത്ര പോസിറ്റീവ് ജോലി ചെയ്തു എന്നതായിരിക്കണം മാനദണ്ഡം. എല്ലാ വിഷയങ്ങളും തുറന്ന മനസ്സോടെ ചർച്ച ചെയ്യാൻ ഗവണ്മെന്റ് തയ്യാറാണ്. എല്ലാ ചോദ്യങ്ങൾക്കും ഉത്തരം നൽകാൻ ഗവണ്മെന്റ് തയ്യാറാണ്. പാർലമെന്റിൽ ചോദ്യങ്ങളുണ്ടാകണമെന്നും സമാധാനം നിലനിൽക്കണമെന്നും ഞങ്ങൾ ആഗ്രഹിക്കുന്നു. ഗവണ്മെന്റ് നയങ്ങൾക്കെതിരായ ശബ്ദങ്ങൾ ശക്തമായിരിക്കണം എന്നാൽ പാർലമെന്റിന്റെയും അധ്യക്ഷയുടെയും അന്തസ്സ് ഉയർത്തിപ്പിടിക്കണം. യുവതലമുറയെ പ്രചോദിപ്പിക്കുന്ന തരത്തിലുള്ള പെരുമാറ്റം നാം നിലനിർത്തണം. കഴിഞ്ഞ സമ്മേളനത്തിനു ശേഷം മുതൽ, രാജ്യം 100 കോടിയിലധികം കോവിഡ് വാക്സിൻ ഡോസുകൾ നൽകി, ഇപ്പോൾ നാം 150 കോടി എന്ന കണക്കിലേക്ക് അതിവേഗം നീങ്ങുകയാണ്. പുതിയ വകഭേദത്തെക്കുറിച്ച് നാം ജാഗ്രത പാലിക്കണം. പാർലമെന്റിലെ എല്ലാ അംഗങ്ങളോടും നിങ്ങളോടും ജാഗ്രത പുലർത്താൻ ഞാൻ അഭ്യർത്ഥിക്കുന്നു, കാരണം ഈ പ്രതിസന്ധി ഘട്ടത്തിൽ എല്ലാവരുടെയും ആരോഗ്യമാണ് നമ്മുടെ മുൻഗണന. ഈ കൊറോണ കാലഘട്ടത്തിൽ രാജ്യത്തെ 80 കോടിയിലധികം പൗരന്മാർക്ക് കൂടുതൽ ബുദ്ധിമുട്ടുകൾ ഉണ്ടാകാതിരിക്കാൻ പ്രധാനമന്ത്രി ഗരീബ് കല്യാൺ യോജനയ്ക്ക് കീഴിൽ ഭക്ഷ്യധാന്യങ്ങൾ സൗജന്യമായി നൽകുന്ന പദ്ധതി നടന്നുവരികയാണ്. ഇപ്പോൾ അത് 2022 മാർച്ച് വരെ നീട്ടിയിരിക്കുന്നു. ഏകദേശം 2.60 ലക്ഷം കോടി രൂപ ചെലവ് വരുന്ന പദ്ധതി രാജ്യത്തെ 80 കോടിയിലധികം ജനങ്ങളുടെ ആശങ്കകൾ പരിഹരിച്ചതിനാൽ പാവപ്പെട്ടവരുടെ അടുപ്പ് കത്തിക്കൊണ്ടിരിക്കും. ഈ സമ്മേളനത്തിൽ രാജ്യതാൽപ്പര്യം കണക്കിലെടുത്ത് ഞങ്ങൾ ഒരുമിച്ച് വേഗത്തിലുള്ള തീരുമാനങ്ങൾ എടുക്കുമെന്നും സാധാരണക്കാരന്റെ ആഗ്രഹങ്ങളും പ്രതീക്ഷകളും നിറവേറ്റുമെന്നും ഞാൻ പ്രതീക്ഷിക്കുന്നു. ഇതാണ് എന്റെ പ്രതീക്ഷ. വളരെയധികം നന്ദി.
രാജ്യത്തിന്റെ വിവിധ ഭാഗങ്ങളിലുള്ള അക്രമസംഭവങ്ങളെ പ്രധാനമന്ത്രി അപലപിച്ചു

രാജ്യത്തിന്റെ വിവിധ ഭാഗങ്ങളിലുള്ള അക്രമസംഭവങ്ങളെ പ്രധാനമന്ത്രി ശ്രീ. നരേന്ദ്ര മോദി അപലപിച്ചു. ‘ഇന്നുണ്ടായ അക്രമസംഭവങ്ങള്‍ ദുഃഖിപ്പിക്കുന്നതാണ്. അക്രമത്തെ ശക്തമായി അപലപിക്കുകയും സമാധാനം പാലിക്കാന്‍ എല്ലാവരോടും അഭ്യര്‍ഥിക്കുകയും ചെയ്യുന്നു. ക്രമസമാധാന നില സസൂക്ഷ്മം നിരീക്ഷിച്ചുവരികയാണ്. ദേശീയ സുരക്ഷാ ഉപദേഷ്ടാവ്, ആഭ്യന്തര സെക്രട്ടറി എന്നിവരുമായിച്ചേര്‍ന്നു ഞാന്‍ സാഹചര്യങ്ങള്‍ വിലയിരുത്തിക്കഴിഞ്ഞു. സാധാരണനില പുനഃസ്ഥാപിക്കുന്നതിനും ആവശ്യമായ സഹായങ്ങള്‍ ലഭ്യമാക്കുന്നതിനുമായി രാപകലില്ലാതെ യത്‌നിക്കാന്‍ ഉദ്യോഗസ്ഥരോട് ആഹ്വാനം ചെയ്തിട്ടുമുണ്ട്’, പ്രധാനമന്ത്ര പറഞ്ഞു.
ആന്ധ്രാ പ്രദേശ് എന്‍.ഐ.റ്റി. യില്‍ ഒരു ഡയറക്ടറുടെയും, മൂന്ന് അനദ്ധ്യാപകരുടെയും തസ്തികകള്‍ സൃഷ്ടിക്കാന്‍ അനുമതി

ആന്ധ്രാ പ്രദേശിലെ നാഷണല്‍ ഇന്‍സ്റ്റിറ്റ്യൂട്ട് ഓഫ് ടെക്‌നോളജിയില്‍ (എന്‍.ഐ.റ്റി.) യില്‍ 75,000 രൂപ അടിസ്ഥാന സൗകര്യത്തോടും, 5,000 രൂപ സ്‌പെഷ്യല്‍ അലവന്‍സോടും കൂടിയ ഒരു ഡയറക്ടര്‍ തസ്തിക സൃഷ്ടിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇതിന് പുറമെ ഒരു രജിസ്ട്രാര്‍, ലൈബ്രേറിയന്‍, സ്റ്റുഡന്‍സ് ആക്ടിവിറ്റി ആന്റ് സ്‌പോര്‍ട്‌സ് പ്രിന്‍സിപ്പല്‍ ഓഫീസര്‍ എന്നിങ്ങനെ മൂന്ന് അനദ്ധ്യാപക തസ്തികകള്‍ സൃഷ്ടിക്കുന്നതിനും അനുമതി നല്‍കിയിട്ടുണ്ട്. ഈ തസ്തികള്‍ക്ക് 10,000 രൂപയാണ് ഗ്രേഡ് പേയായി നിശ്ചിയിച്ചിട്ടുള്ളത്.
പ്രധാനമന്ത്രിയും ബഹുമാനപ്പെട്ട പ്രിന്‍സ് ഓഫ് വെയില്‍സുമായി ഫോണില്‍ സംസാരിച്ചു

ബഹുമാനപ്പെട്ട പ്രിന്‍സ് ഓഫ് വെയില്‍സുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ ചര്‍ച്ച നടത്തി. കോവിഡ്- 19 മഹാവ്യാധി പടരുന്നതിനെ കുറിച്ച് ഇരു വിശിഷ്ട വ്യക്തിത്വങ്ങളും സംസാരിച്ചു. കഴിഞ്ഞ എതാനും ദിവസങ്ങളില്‍ രോഗം പിടിപെട്ടു ബ്രിട്ടനില്‍ ഉണ്ടായ മരണങ്ങളില്‍ പ്രധാനമന്ത്രി ഖേദം പ്രകടിപ്പിച്ചു. പ്രിന്‍സ് ഓഫ് വെയില്‍സ് രോഗവിമുക്തനായതില്‍ സംതൃപ്തി പ്രകടിപ്പിച്ച ശ്രീ. മോദി, നീണ്ട കാലം ആരോഗ്യമുണ്ടാവട്ടെ എന്ന് ആശംസിച്ചു. മഹാവ്യാധിയെ പ്രതിരോധിക്കുന്നതില്‍ ബ്രിട്ടനില്‍ ശ്രദ്ധേയമായ പങ്കു വഹിക്കുന്ന ദേശീയ ആരോഗ്യ സര്‍വീസ് അംഗങ്ങള്‍ ഉള്‍പ്പെടെയുള്ള ഇന്ത്യന്‍ വംശജരുടെ സേവനത്തെ ബഹുമാനപ്പെട്ട രാജകുമാരന്‍ അഭിനന്ദിച്ചു. ബ്രിട്ടനിലുള്ള ഇന്ത്യന്‍ വംശജരുടെ മത, സാമൂഹ്യ സംഘടനകള്‍ നടത്തിയ നിസ്വാര്‍ഥമായ പ്രവര്‍ത്തനത്തെ കുറിച്ചും അദ്ദേഹം പരാമര്‍ശിച്ചു. പ്രതിസന്ധിനാളുകളില്‍ ഇന്ത്യയില്‍ കുടുങ്ങിപ്പോയ ബ്രിട്ടീഷ് പൗരന്‍മാര്‍ക്കു നല്‍കിയ സൗകര്യങ്ങള്‍ക്കും സഹായത്തിനും പ്രധാനമന്ത്രിയ ബഹുമാനപ്പെട്ട രാജകുമാരന്‍ കൃതജ്ഞത അറിയിച്ചു. ആയുര്‍വേദത്തോട് എന്നും കാട്ടിയിട്ടുള്ള താല്‍പര്യത്തിനു പ്രധാനമന്ത്രി ബഹുമാനപ്പെട്ട രാജകുമാരനോടു നന്ദി പറഞ്ഞു. യോഗ പരിശീലിപ്പിക്കുന്നതിനും പ്രതിരോധ ശക്തി വര്‍ധിപ്പിക്കുന്നതിനായി വീട്ടില്‍ തന്നെ നിര്‍മിക്കാവുന്ന മരുന്നുകളെ കുറിച്ചു പ്രചരിപ്പിക്കുന്നതിനുമായി ചെറിയ ആനിമേഷന്‍ വിഡിയോകള്‍ വഴി ഇന്ത്യ നടത്തുന്ന ശ്രമങ്ങള്‍ അദ്ദേഹം വിശദീകരിച്ചു. പൊതുവെയും ഇന്നത്തെ സാഹചര്യത്തില്‍ വിശേഷിച്ചും, ആരോഗ്യവും ക്ഷേമവും വര്‍ധിപ്പിക്കുന്നതിന് ഇത്തരം പ്രവര്‍ത്തനങ്ങള്‍ക്കു നല്‍കാന്‍ സാധിക്കുന്ന സംഭാവനകളെ ബഹുമാനപ്പെട്ട രാജകുമാരന്‍ പ്രകീര്‍ത്തിച്ചു.
സാമ്പത്തിക സേവന മേഖലയില്‍ വിദേശനിക്ഷേപത്തിന് മന്ത്രിസഭാ അനുമതി

ബാങ്കിങ്ങിതര ധനകാര്യ കമ്പനികളി(എന്‍.ബി.എഫ്.സി.)ല്‍ വിദേശനിക്ഷേപത്തിനുള്ള നിയന്ത്രണം പുതുക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. എന്‍.ബി.എഫ്.സികളിന്മേലുള്ള വിദേശ വിനിമയ നടത്തിപ്പ് (ഇന്ത്യക്കു പുറത്തുള്ളവര്‍ സെക്യൂരിറ്റി പുറത്തിറക്കുകയോ കൈമാറ്റം ചെയ്യുകയോ ചെയ്യല്‍) നിയന്ത്രണത്തില്‍ മാറ്റം വരുത്തുകവഴി ഏതെങ്കിലും സാമ്പത്തികമേഖലാ നിയന്ത്രണ ഏജന്‍സികളു(ആര്‍.ബി.ഐ., സെബി, പി.എഫ്.ആര്‍.ഡി.എ. മുതലയാവ)ടെയോ ഗവണ്‍മെന്റ് ഏജന്‍സികളുടെയോ നിയന്ത്രണത്തിലുള്ള ‘മറ്റു സേവന മേഖലകളി’ല്‍ ഓട്ടോമാറ്റിക് റൂട്ടില്‍ വിദേശനിക്ഷേപം സാധ്യമാകും. നിയന്ത്രണ ഏജന്‍സികള്‍ക്കോ ഗവണ്‍മെന്റ് ഏജന്‍സികള്‍ക്കോ കീഴിലല്ലാത്ത ‘മറ്റു സാമ്പത്തിക സേവനങ്ങളി’ല്‍ വിദേശനിക്ഷേപം അപ്രൂവല്‍ റൂട്ടിലൂടെ സാധ്യമാകും. കുറഞ്ഞ മൂലധനം സംബന്ധിച്ച വ്യവസ്ഥകള്‍ നിയന്ത്രണ ഏജന്‍സികള്‍ നിശ്ചയിച്ചിട്ടുള്ളതിനാല്‍ എഫ്.ഡി.ഐ. നയം പ്രകാരം നിര്‍ബന്ധിതമാക്കിയിട്ടുള്ള കുറഞ്ഞ മൂലധന വ്യവസ്ഥ ഒഴിവാക്കിയിട്ടുണ്ട്. ഇത് പ്രത്യക്ഷവിദേശ നിക്ഷേപം വര്‍ധിക്കാനും സാമ്പത്തിക പ്രവര്‍ത്തനങ്ങള്‍ ഉത്തേജിതമാകാനും സഹായകമാകും. ഇതു കേവലം ഏതെങ്കിലും സംസ്ഥാനത്തോ ജില്ലകളിലോ അല്ല രാജ്യത്താകമാനം പ്രകടമാകുകയും ചെയ്യും.
പ്രധാനമന്ത്രിയുടെ അഫ്്ഗാന്‍, ഖത്തര്‍, സ്വിറ്റ്‌സര്ലാണ്ട്്, യുഎസ്എ, മെക്‌സിക്കോ സന്ദര്ശിനങ്ങള്‍

വിവിധ വിദേശ രാജ്യങ്ങള്‍ സന്ദര്ശി ക്കുന്നതിനായി പ്രധാനമന്ത്രി ശ്രീ നരേന്ദ്രമോദി ജൂണ്‍ നാലിന് ന്യൂഡല്ഹിൂയില്‍ നിന്ന് പുറപ്പെട്ടു. ജൂണ്‍ 4 മുതല്‍ 8 വരെ നീളുന്ന സന്ദര്ശയന പരിപാടിയില്‍ അഫ്്ഗാന്‍, ഖത്തര്‍, സ്വിറ്റ്‌സര്ല‍ണ്ട്്, യുഎസ്എ, മെക്‌സിക്കോ എന്നീ രാജ്യങ്ങള്‍ ഉള്പ്പെ്ടുമെന്ന്് അദ്ദേഹം ഫെയ്‌സ് ബുക്കില്‍ കുറിച്ചു. ആദ്യ സന്ദര്ശ്നം അഫ്്ഗാനിസ്ഥാനിലാണ്. അഫ്ഗാന്‍ നഗരമായ ഹെറാത്തില്‍ അഫ്ഗാന്‍ പ്രസിഡന്റ് അഷറഫ് ഗനിയ്‌ക്കൊപ്പം At±lw ഇന്ത്യാ – അഫഗാന്‍ സൗഹൃദ ഡാം ഉദ്ഘാടനം ചെയ്യും. ഇരു രാജ്യങ്ങളും തമ്മിലുള്ള സൗഹൃദത്തിന്റെ പ്രതീകമായ ഈ ഡാം അനേകം ഭവനങ്ങളെ പ്രകാശപൂരിതമാക്കും, ഹെറാത്തിലെ കൃഷിയിടങ്ങളെ ഫലഭൂയിഷ്ടമാക്കും, ആ പ്രവിശ്യയിലെ ജനങ്ങള്ക്ക്ി സമൃദ്ധിയും ഐശ്വര്യവും പ്രദാനം ചെയ്യും. ഭാവിയില്‍ വിവിധ മേഖലകളിലെ സഹകരണം സംബന്ധിച്ച ഉടമ്പടികളില്‍ ഇരു രാജ്യങ്ങളും ഒപ്പു വയ്ക്കുകയും ചെയ്യുമെന്ന് അദ്ദേഹം അറിയിച്ചു. ഖത്തര്‍ അമീറിന്റെ ക്ഷണപ്രകാരം ജൂണ്‍ 4,5 തിയതികളില്‍ ഖത്തര്‍ സന്ദര്ശ്ക്കു മെന്നും ശ്രീ മോദി അറിയിച്ചു. ഷെയ്ക്ക് തമിന്‍ കഴിഞ്ഞ വര്ഷംാ ഇന്ത്യയില്‍ എത്തിയിരുന്നു. കഴിഞ്ഞ രണ്ടു പതിറ്റാണ്ടായി ഇന്ത്യയുമായി ഖത്തറിന് നല്ല ബന്ധമാണുള്ളത്. . ഊര്ജ്ജംര, വ്യാപാരം, പരസ്പര മൂലധന നിക്ഷേപം തുടങ്ങിയ വിഷയങ്ങളാണ് ഇരു രാജ്യങ്ങളും തമ്മില്‍ ചര്ച്ചറ ചെയ്യുക. ഈ സന്ദര്ശയന വേളയില്‍ ഖത്തറിന്റെ മുന്‍ എമിറിനെയും പ്രധാനമന്ത്രി സന്ദര്ശിസക്കുന്നുണ്ട്. ഇന്ത്യക്കാരായ ആറു ലക്ഷത്തോളം തൊഴിലാളികള്‍ ഖത്തറിലുണ്ട്. കുറെ പേരെയെങ്കിലും അവരുടെ ക്യാമ്പുകളില്‍ പോയി കാണുമെന്നും പ്രധാനമന്ത്രി വ്യക്തമാക്കി. ഖത്തറിലെ വ്യവസായ പ്രമുഖരെയും പ്രധാനമന്ത്രി സന്ദര്ശ്ക്കും . ഇന്ത്യയുമായുള്ള വ്യവസായ സഹകരണം അവരുമായി ചര്ച്ചു ചെയ്യും. ജൂണ്‍ 5ന് സ്വിറ്റ്‌സര്ല്ണ്ടിലെ ജനീവയിലെത്തുന്ന പ്രധാനമന്ത്രി സ്വിസ് പ്രസിഡന്റ് ഷെനെയ്ഡര്‍ അമ്മാനുമായി ഉഭയകക്ഷി സഹകരണം സംബന്ധിച്ച് ചര്ച്ചന നടത്തും. യൂറോപ്പിലെ ഇന്ത്യയുടെ പ്രധാന പങ്കാളിയാണ് സ്വിറ്റ്‌സ്വര്ലനണ്ട്. ജനീവയിലെ വ്യവസായികളെയും പ്രധാനമന്ത്രി സന്ദര്ശി‌ക്കുന്നുണ്ട്. ജനീവയില്‍ സേവനം ചെയ്യുന്ന ഇന്ത്യന്‍ ശാസ്ത്രജ്ഞരെയും പ്രധാനമന്ത്രി സന്ദര്ശിലക്കും. അമേരിക്കന്‍ പ്രസിഡന്റ് ബറാക്ക് ഒബാമയുടെ ക്ഷണം സ്വീകരിച്ച് ജൂണ്‍ 6ന് വാഷിംങ്ടണില്‍ എത്തുന്ന പ്രധാനമന്ത്രി നരേന്ദ്ര മോദി, ജൂണ്‍ 7 ന് ഒബാമയെ സന്ദര്ശിണക്കും. വിവിധ മേഖലകളില്‍ ഇരു രാജ്യങ്ങളും തമ്മില്‍ ഉണ്ടാകേണ്ട നയനന്ത്ര പങ്കാളിത്തം ചര്ച്ചര ചെയ്യും. യം.ുഎസ് ഇന്ത്യ ബിസിനസ് കൗണ്സി ലിന്റെ 40 വാര്ഷിചക പൊതുയോഗത്തെ മോദി അഭിസംബോധ ചെയ്യും. അമേരിക്കന്‍ ബൗദ്ധിക നേതൃത്വവുമായി അദ്ദേഹം ആശയവിനിമയം നടത്തും. തുടര്ന്ന് ആര്ലിംകങ്ടണ്‍ സെമിറ്ററിയില്‍ സൈനിക രക്തസാക്ഷി മണ്ഡപത്തില്‍ പുഷ്പചക്രം അര്പ്പിലക്കുന്ന മോദി, ഇന്ത്യന്‍ വ്യോമസഞ്ചാരി കല്പന ചൗളയ്ക്കു വേണ്ടി കൊളമ്പിയ സ്മാരകത്തിലും ആദരാഞ്ജലി ആര്പ്പിതക്കും. ജൂണ്‍ 8ന് യുഎസ് കോണ്ഗ്രറസിന്റെ സംയുക്ത സമ്മേളനത്തെ മോദി അഭിസംബോധന ചെയ്യും. സ്പീക്കര്‍ പോള്‍ റിയാന്റെ ക്ഷണപ്രകാരമാണിത്. ഇന്ത്യയുടെ സുഹൃത്തുക്കളായ സെനറ്റ് അംഗങ്ങളുമായി അദ്ദേഹം ആശയവിനിമയം നടത്തും. അന്നു തന്നെ ലാറ്റിന്‍ അമേരിക്കന്‍ രാഷ്ട്രമായ മെക്‌സിക്കോയിലെത്തിമോദി പ്രസിഡന്റ് പെന്നാ നിയെറ്റൊയെ സന്ദര്ശിടക്കും. 30 വര്ഷതങ്ങള്്ക്കുസ ശേഷം ഇതാദ്യമായാണ് ഇന്ത്യയുടെ പ്രധാനമന്ത്രി മെക്‌സിക്കോ സന്ദര്ശിഷക്കുന്നത്.